Mi yewweḍ ɣer lmakla ad as-tiniḍ iya-d ad teččeḍ tiḥemẓin ad s-tiniḍ iya ad teččeḍ ḥdudu , ma yella tekfiḍ-as seksu ad as-tinid iya ad teččeḍ wawa, ma tefkiḍ-as aɣrum ad s-tiniḍ iya ad k-fkeɣ babu, ma yella d ayefki ad as-tiniḍ daɛic, ma yella d aman yeqqar-d mamam , ma yella d jeddi yeqqar-as eddis neɣ dadi, daɣen tasebbaṭ yeqqar-as babaṭ neɣ tatas, ma yella d iɣersiwen, amedya aqjun yeqqar-as jajun , amcic yeqqar-as miɛu neɣ bibic , tafunast yeqqaras muh neɣ funast, afrux yeqqa-as čuču ma yella d xalti ad d-yini tati tawwurt yeqqar-d abid , taftilt yeqqar-as fufu. Lḥaja yerɣan ad yini iɣa, ma yella yejreḥ ad yini saɣ didi, ma yella nebɣa ad t-nesxewwef ɣef lḥaja ad as-tiniḍ hemma , ma yella lḥaja diri-t ad d-yini ifuḥ neɣ xixi. Mi ara d-yini iruḥ ad t-id-isenṭeq iluḥ. Ma yella lḥaja tekfa ad yini itu , ma yebɣa ad dyini aɛelxir ad t-id-yini axir, mi ara ad as-tiniḍ qqim iqqar-d qimmac, mi ara iwali yiwen iṭṭes ad d-yini ixuc. Mi ara t-teqreḥ tɛebbuṭ-is ad d-yini didi babuṭ , taqejjirt yeqqar-as jajir , afettus yeqqar-as tutus , aqemmuc yeqqar-as mamuc , ameẓẓuɣ zazuɣ, aqerru laluc , allen ad d-yini ṭuṭuc , tabaɛuct ad yini baɛu , ma yella ur yessin ara lɛebd ad yini mumu , amecṭuḥ ad yini ṭuṭuḥ.